תאריך עדכון: 16/10/20

**תקנות לעריכת בחנים בפקולטה להנדסה**

1. תפקיד הבוחן לבדוק את רמת הסטודנטים ולחייבם ללמוד גם תוך כדי הסמסטר ולא רק בתקופת המבחנים.
2. בוחן יכול להיות מגן ואז ציונו יחשב רק אם הוא גבוה מציון המבחן הסופי (מועד א' או ב') בהתאם לגבוה שבהם.
3. בוחן יכול להיות תקף ואז ציונו ישוקלל בכל מקרה בציון הסופי בקורס.
4. סוגי הבחנים יקבעו מראש ע"י המרצה ואין לשנותם תוך כדי הסמסטר.
5. בקורסים בהם מתקיימים בחנים שיש להם משקל במתן הציון הסופי, יש לקיים אחת משתי האפשרויות הבאות:
	1. תינתן לסטודנטים אפשרות לגשת למועד ב'.
	2. לחילופין, ציון הבוחן יוגדר כציון מיטיב (מגן). כלומר, ציונו לא יוכנס לשקלול הציון הסופי בקורס אם הוא מוריד את הציון המשוקלל.
6. מועד מיוחד יינתן לסטודנט שנעדר מהמועד המקורי בנסיבות מוצדקות, נסיבות אלה זהות לנסיבות לאישור מועדים מיוחדים במבחנים ,קרי מילואים ,אשפוז וכל סיבה נוספת באישור המרצה.
7. סטודנט שנעדר מבוחן תקף מסיבה שאינה מוצדקת, הציון "0" ישוקלל בציונו הסופי בקורס.
8. מרצה רשאי להגדיר את הבוחן כפנימי או כחיצוני על כל המשתמע מכך. כלומר, במקרה של בחינה פנימית, על המרצה לדאוג לבוחנים מתאימים ולמחברות. בכל מקרה על המרצה לוודא שהבוחן מותאם מבחינת הזמנים לחלון הזמן המוקצה לו (כולל תוספות זמן), ושאין גלישה לשיעור הבא.
9. אין מגבלה על מספר הבחנים בסמסטר.
10. לא ניתן לערוך שינויים בהרכב המטלות ובציון המגן לאחר קליטת ציונים.

בברכה,

ועדת ההוראה